คะ หนูมีก้อนกลมๆที่หน้าอกฝั่งขวา / เมื่อก่อนมี2ข้าง ข้างซ้ายมันยุบไปเอง (ฝั่งขวาก้อนค่อนข้างแข็ง ขนาดประมานหัวแม่มือ กลึ้งวนได้ไม่เจ็บ) เมื่อเดือนที่แล้วหนูทานยาคุมไป1แผง (จากที่ไม่ได้ทานมาเกือบปี) รู้สึกว่าก้อนแข็งๆมันยุบลง แต่พอหมดแผงและไม่ได้ทานต่อ ก้อนมันก็กลับมาอีกคะแต่ขนาดเล็กลงกว่าเดิมหน่อย มันเป็นก้อนเนื้อร้ายมั้ยคะ จะทำให้หายขาดต้องกินยาคุมไปตลอดเลยมั้ย หนูกลัวจะเป็นมะเร็งจังเลยคะ หรือต้องผ่าตัดออก ขอบคะ
สวัสดีค่ะ อาการก้อนที่บริเวณเต้านมขวาอาจเกิดจาก-ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอก fibroadenoma แต่มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน อาจคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากแนะนำว่าถ้าคลำได้เป็นก้อนชัดเจน ควรไปพบแพทย์เพื่อตรวจร่างกายอย่างละเอียดอีกครั้งว่าตำแหน่งและลักษณะก้อนเข้าได้กับโรคใดมากที่สุด อาจต้องทำแมมโมแกรมหรืออัลตราซาวน์เต้านมร่วมด้วย เพื่อให้เห็นลักษณะก้อนที่ชัดเจนขึ้นค่ะการกินยาคุมนั้นไม่ได้เพิ่มหรือลดโอกาสการเกิดก้อนที่เต้านมชนิดใดๆอย่างชัดเจน ยิ่งถ้าทานให้ขนาดที่กำหนด มีโอกาสเกิดน้อยมากในเบื้องต้น ไม่ควรไปกดหรือนวดคลึงเต้านม เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทานเอง และหมั่นคลำก้อนใหม่ๆที่เต้านมเสมอ